Tainionmäen koulu

OPPILAAn tuen käsikirja

Sisällysluettelo

[1 Johdanto 2](#_Toc453832895)

[2 Ennaltaehkäisyn ja varhaisen puuttumisen tavoite 2](#_Toc453832896)

[3 Tuen kolme porrasta 2](#_Toc453832897)

[3.1 Esiopetus 3](#_Toc453832898)

[4 Tukimuodot 3](#_Toc453832899)

[4.1 Yleinen tuki 4](#_Toc453832900)

[Pedagoginen arvio 4](#_Toc453832901)

[4.2 Tehostettu tuki 5](#_Toc453832902)

[Pedagoginen selvitys 5](#_Toc453832903)

[Pedagoginen selvitys sisältää 6](#_Toc453832904)

[4.3 Erityinen tuki 6](#_Toc453832905)

[5 Erityisopetus ja HOJKS 6](#_Toc453832906)

[6 Joustava perusopetus (JOPO-toiminta) 7](#_Toc453832907)

[7 Roolit oppilaan tuen järjestämisessä 7](#_Toc453832908)

[8 Oppilaan tuen ja oppilashuollon asiakirjat 10](#_Toc453832909)

[8.1 Oppilashuoltomerkintöjä sisältävien asiakirjojen arkistointi ja tallentaminen 10](#_Toc453832910)

[8.2 Salassapito ja tietojen luovuttaminen 11](#_Toc453832911)

[9 Wilma-lomakkeiden käyttö 12](#_Toc453832912)

[Keskeisiä säädöksiä ja pykäliä 13](#_Toc453832913)

# 1 Johdanto

Jokaisella oppilaalla on oikeus suorittaa peruskoulun oppimäärä ja saada jatko-opintokelpoisuus. Jos oppilas tarvitsee tukea oppimisessaan tai koulunkäynnissään, on hänellä mahdollisuus ja oikeus hyötyä koulun tukitoimista, joita ovat mm. eriyttäminen, koulunkäyntiavustajan tuki, osa-aikainen erityisopetus, oppimissuunnitelma tai henkilökohtainen oppimisen järjestämistä koskeva suunnitelma (HOJKS) ja joissakin tapauksissa pienryhmä- tai erityisluokkaopetusta.

Tässä asiakirjassa esi- ja perusopetuksessa käytettävä kolmiportaisen tuen malli pohjautuu perusopetuslain sekä esi- ja perusopetuksen opetussuunnitelmien perusteiden muutoksiin ja täydennyksiin ja ovat tulleet voimaan vuoden 2011 alussa.

Muutokset perusopetuslaissa 24.6.2010 toivat muutoksia kuntien oppilaitosten ja oppilashuollon toimijoiden toimintatapoihin. Säädösten mukaan oppilaan oikeus koulunkäynnin aikaiseen tukeen rakentuu kolmiportaisen tuen mallille: yleiseen, tehostettuun ja erityiseen tukeen. Tavoite koulussa on yhteinen ja tämä edellyttää kaikilta koulun toimijoilta yhteistyötä ja uusien asioiden omaksumista.

Tämä käsikirjan perustuu kansallisiin säädöksiin ja KELPO-hankkeen aikana rakennetuille Kivijärven Tainionmäen koulun toimintavoille.

#

# 2 Ennaltaehkäisyn ja varhaisen puuttumisen tavoite

• toteutetaan varhaisen puuttumisen periaatetta

• työskennellään tiiviissä yhteistyössä vanhempien kanssa

• lisätään varhaista puuttumista ja ennaltaehkäiseviä toimenpiteitä

• toiminnassa painotetaan moniammatillista työtä

• koululla työskentelee riittävä määrä koulunkäynninohjaajia

• lisätään yleisopetuksen opettajien valmiuksia täydennyskoulutuksella työskennellä

erityistä tukea tarvitsevien oppilaiden kanssa

• kehitetään yleis- ja erityisopetuksen avointa vuorovaikutusta

ja yhteistyötä

• tiedonkulku ja yhteistyö sujuvat erityisesti oppilaan opiskelun

nivelvaiheissa.

#

# 3 Tuen kolme porrasta

## 3.1 Esiopetus

Syyslukukaudella kiertävä erityislastentarhanopettaja ja koulun erityisopettaja tekevät oppimisvalmiuksia kartoittavia tehtäviä lasten kanssa. Esikoulunopettaja havainnoi päivittäin lasten oppimista. Joulukuussa perheet saavat koonnin lapsen tehtäväsuorituksista ja lyhyen yhteenvedon lapsen oppimisvalmiuksista. Tällöin kartoitetaan myös mahdollisia tuen tarpeita.

Jokaiselle esikoululaiselle laaditaan oppimissuunnitelma syksyn aikana yhdessä huoltajien kanssa. Siinä tuodaan esille lapsen arjen taitoja ja oppimiseen liittyviä vahvuuksia. Myös tuen ja kehittämisen tarpeet huomioidaan. Esiopetuksen oppimissuunnitelmaan kirjataan tukitoimet, joita lapsi on saanut ennen esikoulua ja esiopetusvuoden aikana.

Kevätlukukaudella tehdään kouluvalmiuksien arviointia. Kiertävä erityislastentarhanopettaja tekee koko esikouluryhmälle kouluvalmiuksien kartoituksen helmikuussa. Tieto tuloksista toimitetaan huoltajille mahdollisimman pian.

Esiopetuksen opetussuunnitelma päivitetään ja tiedot siirretään huoltajan luvalla tulevalle opettajalle toukokuun aikana.

# 4 Tukimuodot

Oppilaalle annettava tuki kirjataan Wilmaan. Näitä tukimuotoja ovat eriyttäminen, tukiopetus ja osa-aikainen erityisopetus ja koulunkäynnin ohjaajan tuki.

Eriyttää voidaan opetuksen sisältöjä, oppimateriaalia ja -menetelmiä, työtapoja, tehtävien määrää, oppimisympäristöjä, arviointimenetelmiä ja palautteen antamista. Perusopetuslain 16 § mukaan opinnoissa tilapäisesti jälkeen jääneille tai muutoin tukea tarvitseville tulee antaa tukiopetusta. Tukiopetuksessa on ominaista yksilölliset tehtävät, yksilöllinen ajankäyttö ja ohjaus. Tukiopetus tulee aloittaa heti, kun tuen tarve on havaittu. Aloitteen tukiopetuksen antamisesta oppilaalle tekee ensisijaisesti opettaja.

Tukiopetus voi olla koulupäivän aikana tai ulkopuolella. Läsnä voi olla myös useampia oppilaita. Tukiopetuksen keston ei tarvitse aina olla oppitunti (esim. välitunti) ja tukiopetusta antaa mahdollisuuksien mukaan opettaja, ei koulunkäynnin ohjaaja.

Osa-aikainen erityisopetus on joustava järjestely samanaikaisopetuksena, pienryhmä- tai yksilöopetuksena. Tässä tuen muodossa tavoitteet ja sisällöt nivelletään oppilaan muuhun opetukseen. Osa-aikaista erityisopetusta voidaan antaa kaikkien kolmen tuen muodon aikana ja sen toteuttamistavoista tiedotetaan oppilaalle ja huoltajille. Opettajat arvioivat yhdessä oppilaan osaamista ja suunnittelevat hänen tarvitsemaansa osa-aikaista erityisopetusta. Samanaikaisopetus voi olla samaan aikaan eriyttämistä ja osa-aikaista erityisopetusta

## 4.1 Yleinen tuki

Yleinen tuki on kaikille oppilaille tarvittaessa annettavaa tukea. Yleisen tuen keskeisiä toimintatapoja ovat eriyttäminen, joustavat ryhmittelyt, tukiopetus ja samanaikaisopetus sekä osa-aikainen erityisopetus. Osa-aikaiseen erityisopetukseen osallistuminen ei edellytä erillistä päätöstä.
Oppilaalle voidaan laatia oppimissuunnitelma.

Mikäli yleisistä tukijärjestelyistä huolimatta oppilaan oppiminen ei etene toivotulla tavalla, tehdään oppilaan edistymistä ja opetusta koskeva pedagoginen arvio, joka käsitellään moniammatillisessa oppilashuoltoryhmässä. Tämän pohjalta suunnitellaan mahdollisen tehostetun tuen määrä ja muodot.

##

### Pedagoginen arvio

**Pedagogisessa arviossa selvitetään:**

* oppilaan oppimisen ja koulunkäynnin tilanne kokonaisuudessaan
* oppilaan saama yleinen tuki (mm. tukiopetus ja arvio sen vaikutuksesta)
* oppilaan oppimisvalmiudet ja erityistarpeet
* arvio eri pedagogisten, oppimisympäristöön liittyvien ja oppilashuollon ratkaisujen vaikutuksesta oppilaan tukemisessa
* huomion kohteena ovat **työskentelytaidot** (toiminnan aloittaminen, keskittyminen, tarkkaavaisuus, jaksaminen, motivaatio ja tavaroista huolehtiminen), **sosiaaliset taidot** (käyttäytyminen, kielenkäyttö, suhtautuminen aikuisiin, kaverisuhteet, väkivaltaisuus ja kiusaaminen), **oppimiseen liittyvät seikat** (osaaminen, oppimisvaikeudet, läksyjen tekemättömyys, terveys) ja **muut** (myöhästymiset, poissaolot ym.)

**Oppilaanohjaukselliset, käyttäytymisen ja tunne-elämän tukimuodot:**

* opiskelumenetelmät, sisällöt ja tavoitteet
* läksyjen tekemisen ohjaaminen
* itsearvioinnin tekeminen ja ohjaaminen
* osallisuuden, yhteistyö- ja vuorovaikutustaitojen kehittäminen
* oppilaan ohjaaminen koulukuraattorille, terveydenhoitajalle yms.
* nivelvaiheen ohjaus

**Oppimisympäristöön liittyvät järjestelyt:**

* istumapaikka luokassa
* luokan säännöt
* ylimääräiset ärsykkeet karsittu
* apuvälineet ja muut järjestelyt

**Oppimisen tukeminen:**

* ennankointi ja rutiinit
* havainto- ja apumateriaalit
* eriyttäminen
* koetilanteen järjestelyt
* säännöllinen palaute
* tukiopetus ja osa-aikainen erityisopetus
* koulunkäynninohjaajan tuki
* samanaikaisopetus

## 4.2 Tehostettu tuki

Oppilas, joka tarvitsee oppimisessaan ja koulunkäynnissään säännöllistä tukea tai samanaikaisesti useita tukimuotoja, saa tehostettua tukea. Tehostettu tuki poikkeaa yleisestä tuesta tukitoimien määrän ja keston suhteen. Oppilas voi saada tehostettua tukea koko perusopetuksen ajan.

Tehostetun tuen avulla tuetaan oppimista ja ehkäistään oppimiseen, vuorovaikutustaitoihin ja kehitykseen liittyvien ongelmien lisääntymistä. Tehostettu tuki on suunnitelmallista tukea, joka perustuu moniammatilliseen pedagogiseen arvioon, ja oppilaalle laaditaan aina oppimissuunnitelma.

Mikäli tehostetun tuen ei katsota riittävän ja huomataan, että oppilas tarvitsee vielä lisää tukitoimia, oppilaan tilanteesta laaditaan pedagoginen selvitys.

### Pedagoginen selvitys

Erityisopettaja / luokanopettaja / luokanvalvoja esittelee hankkimansa tiedot oppimissuunnitelman ja pedagogisen arvion pohjalta ja laatii pedagogisen selvityksen, joka käsitellään moniammatillisessa oppilashuoltoryhmässä. Pedagogista selvitystä tulee tarvittaessa täydentää psykologisella tai lääketieteellisellä asiantuntijalausunnolla tai vastaavalla sosiaalisella selvityksellä. Päätöksen erityisen tuen jatkamisesta tarvittaessa sekä 2. luokan jälkeen ja ennen 7. luokkaa tai päätöksen oppilaan siirtymisestä takaisin tehostetun tuen piiriin, tekee rehtori oppilashuoltoryhmän esityksestä.

### Pedagoginen selvitys sisältää

* oppilaan oppimisen ja koulunkäynnin tilanne kokonaisuudessaan
* oppilaan saama tehostettu tuki ja arvio sen vaikutuksista
* oppilaan oppimisvalmiudet sekä oppimiseen ja koulunkäyntiin liittyvät erityistarpeet
* arvio siitä, millaisilla pedagogisilla, oppimisympäristöön liittyvillä, oppilashuollollisilla tai muilla tukijärjestelyillä oppilasta tulee tukea
* perusteltu arvio siitä, tarvitseeko oppilas yhdessä tai useammassa aineessa yksilöllistetyn oppimäärän
* erityisopettaja ja luokanvalvoja hankkivat opetuksesta vastaavilta opettajilta selvityksen oppilaan oppimisen etenemisestä ja moniammatillisena oppilashuollon yhteistyönä selvityksen pohjalta saamasta tehostetusta tuesta ja oppilaan kokonaistilanteesta
* selvitysten perusteella opetuksen järjestäjä tekee arvion oppilaan tehostetun / erityisen tuen tarpeesta

## 4.3 Erityinen tuki

Perusopetuslain mukaan erityinen tuki muodostuu erityisopetuksesta ja oppilaan tarvitsemasta muusta tuesta. Erityisopetus on ensisijaisesti pedagogista, oppimisen tukea, muu tuki taas koulunkäynnin tukea. Erityisopetus ja oppilaan saama muu tuki muodostaa järjestelmällisen ja suunnitelmallisen kokonaisuuden.

Mikäli oppilas ei selviydy jonkin aineen yleisopetuksen oppimäärästä hyväksytysti (arvosana 5), voidaan hänen oppimääränsä (opetussuunnitelmansa) yksilöllistää. Yksilöllistäminen edellyttää erityisen tuen päätöstä. Tämä päätös on määräaikainen ja tarkistetaan vähintään toisen vuosiluokan jälkeen ja ennen seitsemättä luokkaa helmikuun loppuun mennessä. Tarkistamista varten tehdään uusi pedagoginen selvitys, jonka perusteella erityistä tukea jatketaan tai se lopetetaan. Mikäli tukea jatketaan, siitä tehdään päätös. Erityisen tuen päätöksen jälkeen oppilaalle laaditaan henkilökohtainen opetuksen järjestämistä koskeva suunnitelma HOJKS.

# 5 Erityisopetus ja HOJKS

Erityisopetus on erityisen tuen muoto, jonka tavoitteena on tukea oppilaan oppimista ja koulunkäyntiä. HOJKS on erityisen tuen päätöksen suunnitelmallista toimeenpanoa ohjaava asiakirja, jossa selviävät opetuksen keskeiset tavoitteet, sisällöt ja oppimisympäristöön ja opetusmenetelmiin liittyvät ratkaisut.

Oppilaan, jolle on tehty erityisen tuen päätös, opetus annetaan hänelle laaditun henkilökohtaisen opetuksen järjestämistä koskevan suunnitelman (HOJKS) mukaisesti. HOJKS:ssa määritellään mm. opiskelun erityiset painoalueet, oppilaan edistymisen seuranta ja arviointi, oppilaan mahdollisuus osoittaa osaamisensa eri tavoin, arviointitavat ja ajankohdat, oppilaan itsearviointi sekä muut pedagogiset ratkaisut, kuten joustavat ryhmittelyt, samanaikaisopetus, opetusmenetelmät, opiskelustrategiat, työskentelytavat, kommunikointitavat ja oppimateriaalit.

Mikäli oppilas opiskelee yhdessä tai useammassa oppiaineessa yksilöllistetyn oppimäärän mukaan, HOJKS:ssa luetellaan nämä aineet sekä määritellään niiden tavoitteet ja keskeiset sisällöt sekä määritellään, miten edistymistä seurataan ja arvioidaan.

Mikäli oppilas ei selviydy yleisopetuksen tavoitteista hyväksytysti (arvosana 5), oppimäärä voidaan yksilöllistää. Jos oppilas opiskelee yksilöllistetyn oppimäärän mukaan, lukukausitodistuksessa numeroarvosana varustetaan tähdellä. Jos oppilas on HOJKSattu vain jossakin oppiaineessa, HOJKSiin kootaan yhteinen näkemys oppilaan vahvuuksista ja tukea tarvitsevista alueista, tukitoimien toteuttamisesta, tavoitteista, menetelmistä ja oppilaan oppimiseen olennaisesti liittyvistä asioista. Erityisopetus ei ole pelkästään niiden oppiaineiden opetusta, joissa oppimäärä on yksilöllistetty. Jos tuen tarve on esim. sosioemotionaalisella alueella, ei oppilaalla välttämättä ole yksilöllistettyjä oppimääriä. Oppilaan vapauttaminen oppimäärän opiskelusta edellyttää erityisen painavia syitä.

Jos oppilaan ei ole mahdollista saavuttaa perusopetukselle säädettyjä tavoitteita vammaisuuden tai sairauden vuoksi yhdeksässä vuodessa, alkaa oppilaan oppivelvollisuus vuotta aikaisemmin ja kestää 11 vuotta. Pidennetty oppivelvollisuus vaatii erityisen tuen päätöksen.

# 6 Joustava perusopetus (JOPO-toiminta)

Toiminta on tarkoitettu niille 7 – 9 -luokkien oppilaille, jotka alisuoriutuvat opiskelussaan, kärsivät koulumotivaation puutteesta ja joita näyttäisi uhkaavan syrjäytymminen jatkokoulutuksesta ja työelämästä. Toimintaan voidaan ottaa mukaan myös erityistä tukea saava oppilas. JOPO-toiminnalla tarkoitetaan perusopetuksen opetussuunnitelman mukaista toimintaa. Jopo-toiminnassa menetellään päätösten ja järjestlyjen osalta aina tilanteen ja taloudellisten resurssien mukaisesti.

# 7 Roolit oppilaan tuen järjestämisessä

**Luokanopettajan ja luokanvalvojan rooli oppilaan tuen järjestämisessä ja oppilashuoltotyössä:**

* olla oppilaan yhteyshenkilö koulussa
* huolehtia yhteydenpidosta huoltajiin oppimiseen ja koulunkäyntiin liittyvissä asioissa
* vastata poissaolojen ja merkintöjen seurannasta
* vastata kiusaamistilanteiden selvittelystä
* ottaa puheeksi huolensa huoltajan kanssa mahdollisimman varhain ja kirjata oppimissuunnitelmaan huoltajan kanssa sovitut asiat
* konsultoida tarvittaessa koulun oppilashuoltohenkilöstöä
* vastata oman luokkansa tuen seurannasta, vastata oppimissuunitelman laatimisesta / kokoamisesta yhdessä huoltajan kanssa
* laatia pedagoginen arvio ja selvitys yhdessä muiden oppilasta opettavien opettajien ja laaja-alaisen erityisopettajan kanssa
* osallistua erityisen tuen suunnitteluun ja vastata omalta osaltaan HOJKS:iin kirjattujen tavoitteiden mukaisesta tuesta

**Aineenopettajan rooli oppilaan tuen järjestämisessä ja oppilashuoltotyössä:**

* vastata oppilaan oppimisen tuesta oman oppiaineensa osalta
* ottaa huolen puheeksi mahdollisimman varhain huoltajan, luokanopettajan / luokanvalvojan ja laaja-alaisen erityisopettajan kanssa
* seurata ja kirjata poissaolot
* vastata kiusaamistilanteiden selvittelystä opetusryhmässään ja viedä asia tarvittaessa luokanvalvojalle tai KiVa-tiimiin
* konsultoida tarvittaessa oppilashuoltohenkilöstöä
* osallistua tarvittaessa oppilashuoltokokouksiin ja oppilasta koskeviin palavereihin
* vastata omalta osaltaan oppiaineensa oppimissuunnitelman laatimisesta ja toteuttamisesta
* osallistua oman oppiaineensa osalta pedagogisen arvion ja selvityksen laatimiseen
* osallistua tarvittaessa oppilaan erityisen tuen suunnitteluun ja toteuttamiseen oman oppiaineensa osalta

**Laaja-alaisen erityisopettajan rooli tuen järjestämisessä ja oppilashuoltotyössä:**

* selvittää ja kartoittaa (vuosikellon mukaiset testaukset) oppilaan tuen tarpeita laaja-alaisesti
* arvioida oppilaidensa edistymistä ja tiedottaa opettajaa
* tehdä yhteistyötä oppilasta opettavien opettajien kanssa
* vastata laaja-alaisen erityisopetuksen toteuttamisesta
* osallistua oppilashuoltoryhmän työhön
* kutsua kokoon tukea koskevissa asioissa koulun ja oppilashuollon toimijoita
* osallistua oppimissuunnitelman, pedagogisen arvion, tehostetun tuen oppimissuunnitelman ja pedagogisen selvityksen laatimiseen
* vastata yleisopetuksen ryhmissä opiskelevien erityisen tuen piirissä olevien oppilaisen HOJKS:ien laatimisesta ja tarkistamisesta yhdessä huoltajan ja luokan- tai aineenopettajan kanssa
* tarkistaminen tehdään yhteistyössä vähintään kaksi kertaa vuodessa
* kirjoittaa pyydettäessä lausuntoja oppilaan tilanteesta ja ohjata oppilas tarvittaessa käyttämään koulun ulkopuolisia palveluja
* vastata tiedonsiirrosta yhdessä luokanopettajan tai luokanvalvojan kanssa ja vastata oppilaan tuen järjestämiseksi välttämättömän tiedon siirtämisestä

**Resurssiopettajan / samanaikaisopettajan rooli oppilaan tuen järjestämisessä ja oppilashuoltotyössä:**

* osallistua oppilaan tuen suunnitteluun ja järjestämiseen
* toimia pienryhmäopettajana ja / tai samanaikaisopettajana
* osallistua tarvittaessa oppilashuoltoryhmän kokouksiin
* osallistua oppimissuunnitelman, pedagogisen arvion tai selvityksen tekemiseen
* osallistua moniammatilliseen oppilashuoltoon

**Rehtorin rooli oppilaan tuen järjestämisessä ja oppilashuoltotyössä:**

* vastata koulun oppilashuoltotyöstä ja osallistua oppilashuoltoryhmän kokouksiin
* vastata koulukohtaisen kriisisuunnitelman, turvallisuussuunnitelman ja kiusaamisen ehkäisemistä koskevan suunnitelman päivittämisestä
* vastata kodin ja koulun yhteistyöstä
* huolehtia tukitoimien järjestämisestä ja resursoinnista

**Opinto-ohjaajan rooli oppilaan tuen järjestämisessä ja oppilashuoltotyössä:**

* tukea ja seurata oppilaan koulunkäyntiä
* vastata oppilaanohjauksesta uranvalinnassa ja jatko-opintoihin hakeutumisessa
* vastata tiedonsiirrosta nivelvaiheessa toiselle asteelle yhdessä oppilashuollon muiden toimijoiden kanssa
* osallistua oppilashuoltoryhmän työhön
* osallistua tarvittaessa pedagogisen arvion ja selvityksen laatimiseen
* tehdä yhteistyötä huoltajien kanssa

**Koulunkäynnin ohjaajan rooli tuen järjestämisessä ja oppilashuoltotyössä:**

* osallistua oppilaan opetusta koskevaan suunnitteluun
* toimia moniammatillisessa työryhmässä
* huolehtia oppilaan apuvälineistä
* ohjata ja avustaa oppilasta koulupäivän aikana

# 8 Oppilaan tuen ja oppilashuollon asiakirjat

Koulutuksen järjestäjä ylläpitää monialaisen opiskeluhuollon rekisteriä (opiskeluhuoltoreksiteri). Rekisteriiin tallennetaan koulun opiskeluhuoltokertomukset sekä muut siihen liittyvät asiakirjat. Koulutuksen järjestäjä nimeää rekisterin vastuuhenkilön. Vastuuhenkilö määrittelee tapauskohtaisesti käyttöoikeudet rekisteriin tallennettaviin tietoihin.

## 8.1 Oppilashuoltomerkintöjä sisältävien asiakirjojen arkistointi ja tallentaminen

Moniammatillisessa oppilashuoltoryhmässä puheenjohtajana on rehtori ja sihteerinä oppilaan opettaja.

Ryhmä kootaan käsiteltävän asian mukaisesti.

Allekirjoitetut arvostelut, suunnitelmat ja mahdolliset muut selvitykset tallennetaan alkuperäisinä ja oppilashuoltokansioissa lukittuna koulun palosuojattuun oppilasarkistoon. Oppimissuunnitelman ja HOJKSin sisältö tulee olla oppilasta opettavien opettajien tiedossa.

Oppilashuoltokansio seuraa oppilasta koko peruskoulun ajan ja peruskoulun päättymisen jälkeen vastuussa oleva opetuksen järjestäjä huolehtii asiakirjat arkistoon, missä niitä säilytetään kymmenen vuotta.

Oppilashuoltokokouksien oppilashuoltomerkinnät, suunnitelmat, selvitykset ja muut salassa pidettävät oppilashuoltodokumentit arkistoidaan sähköiseen muotoon opetuksen järjestäjän antaman ohjeen mukaisesti. Ohjeessa kerrotaan myös siitä, kenellä on oikeus käsitellä ja saada tietoja.

Kirjoitussuojattuja sähköisiä dokumentteja ei koskaan lähetetä sähköpostilla.

## 8.2 Salassapito ja tietojen luovuttaminen

Opiskeluhuoltorekisteriin tallennetut tiedot, jotka koskevat yksittäistä opiskelijaa taikka muuta yksittäistä henkilöä, ovat salassapidettäviä siten kjuin viranomaisten toiminnan julkisuudesta annetun lain 24 §:ssä säädetään.

Salassapidosta poikkeukset:

1. asianomaisen henkilön tai hänen laillisen edustajansa suostumus
2. tiedon luovuttamiseen oikeuttava säännös.

Salassapitovelvoitteista voidaan poiketa viranomaisten julkisuudesta annetusn lain 7 §:n mukaisesti. Opiskelijan yksilökohtiasen opiskeluhuollon järjestämiseen ja toteuttamiseen osallistuvilla on oikeus saada toisiltaan ja luovuttaa toisilleen sekä luovuttaa opiskeluhuollosta vastaaville viranomaisille sellaiset tiedot, jotka ovat välttämättömiä yksilökohtaisen opiskeluhuollon järjestämiseksi.

Sivullisella tarkoitetaan henkilöä, joka ei osallistu asianomaisen opiskelijan yksilökohtaisen opiskeluhuollon tarpeen selvittämiseen tai sen toteutukseen tai niihin liittyviin tehtäviin. Salassapitovelvoitteista säädetään toiminnan julkisuudesta annetun lain 22 §:ssä (asiakirjasalaisuus) ja 23:ssä (vaitiolovelvollisuus).

##### Henkilötietojen salassapito ja käsittely

Opetuksen järjestämisestä vastaavien toimielinten jäsenet ovat salassapitovelvollisia lasten ja heidän perheenjäsentensä henkilökohtaisista oloista ja taloudellisesta asemasta. Salassa pidettäviä ovat myös tiedot tehostetun ja erityisen tuen antamisesta, opetuksesta vapauttamisesta sekä niihin liittyvät asiakirjat ja asiakirjoihin liittyvät tiedot.

Opetuksen järjestämisestä vastaavien toimielinten jäsenet, 37 §:ssä tarkoitetut henkilöt, kouluterveydenhuollon edustajat, koulukuraattorit, koulupsykologit ja opetusharjoittelua suorittavat eivät saa sivullisille ilmaista, mitä he ovat tämän lain mukaisia tehtäviä hoitaessaan saaneet tietää oppilaiden tai tässä laissa tarkoitetun henkilöstön taikka heidän perheenjäsentensä henkilökohtaisista oloista ja taloudellisesta asemasta.

Sen estämättä, mitä 1 momentissa tai salassapitovelvollisuudesta erikseen säädetään, on oppilaan oppilashuoltotyöhön osallistuvilla oikeus saada toisiltaan ja luovuttaa toisilleen sekä oppilaan opettajalle, rehtorille ja tämän lain mukaisesta opetuksesta ja toiminnasta vastaavalle viranomaiselle oppilaan opetuksen asianmukaisen järjestämisen edellyttämät välttämättömät tiedot. [(30.12.2013/1288)](http://www.finlex.fi/fi/laki/ajantasa/1998/19980628#a30.12.2013-1288) Vaikka tiedon luovuttamiselle on lain tarkoittama peruste, on luottamuksen rakentamisen vuoksi syytä aina hankkia huoltjan lupa tietojen luovuttamiseen. Opetuksen järjestäjä viime kädessä vastaa siitä, mikä tieo on välttämätöntä, siirrettävää tietoa.

**Tietojensaantioikeus**

Opetuksen järjestäjällä on tehtäviään hoitaessaan oikeus saada valtion ja kunnan viranomaiselta koulutuksen suunnittelun ja järjestämisen edellyttämät tilastotiedot ja muut vastaavat tiedot.

Opetuksen järjestäjän tulee pyynnöstä toimittaa valtion opetushallintoviranomaisille niiden määräämät koulutuksen arvioinnin, kehittämisen, tilastoinnin ja seurannan edellyttämät tiedot.

Jos oppilaan opetus järjestetään muussa kuin oppilaan asuinkunnan koulussa, opetuksen järjestäjän tulee ilmoittaa oppilaasta oppivelvollisen valvontaa varten oppilaan asuinkunnalle.

Opetuksen järjestäjällä on salassapitosäännösten estämättä oikeus saada maksutta oppilaan opetuksen järjestämiseksi välttämättömät tiedot sosiaali- ja terveydenhuollon viranomaiselta, muulta sosiaalipalvelujen tai terveydenhuollon palvelujen tuottajalta sekä terveydenhuollon ammattihenkilöltä. [(24.6.2010/642)](http://www.finlex.fi/fi/laki/ajantasa/1998/19980628#a24.6.2010-642)

**Tiedonsiirto teknistä käyttöyhteyttä hyväksikäyttäen**

Tässä laissa tarkoitettuihin rekistereihin sisältyviä tietoja voidaan luovuttaa tietoon oikeutetulle teknisen käyttöyhteyden avulla. Ennen teknisen käyttöyhteyden avaamista tietoja luovuttavan on varmistuttava siitä, että tietojen suojauksesta huolehditaan asianmukaisesti

#

# 9 Wilma-lomakkeiden käyttö

Oppilaiden kaikki yleiseen, tehostettuun ja erityiseen tukeen liittyvät asiakirjat kirjataan Wilmaan. Huoltajat näkevät oppilaiden tukitoimet ja pedagogiset asiakirjat Wilmassa. Oppilaan Tuki-sivulla opettaja voi käyttäjäoikeuksiensa mukaisesti seurata oppilaalle tehtyjä asiakirjoja.

# Keskeisiä säädöksiä ja pykäliä

Julkisuuslaki (1999:621)

24 § salassapidettävät asiat
 29 § tiedon luovuttaminen

Rikoslaki (uudistuu usein)

 15. luku 10 törkeän rikoksen ilmoittamatta jättäminen

Poliisilaki (1995:493)

 35 § tiedonsaantioikeus

Potilaslaki (1992:785)

 35 § tallennesalaisuuden säilyttäminen

Terveydenhuollon ammattihenkilölakis (1994:559)

 (Potilaslaki ja julkisuuslaki)

Sosiaalihuollon asiakaslaki (2000:812)

 Sosiaalihuollon ja esim. koulukuraattorin yhteistyö

Perusopetuslaki

 Yksittäisen oppilaan asioiden käsittely oppilashuollossa (uusi 31 § a)

 Pääsääntö 40 §

 Poikkeus POL 40 § 2 – 4 mom. esim. tietojensiirtovelvollisuus (uusi)

**Lähteet**

Perusopetuslaki (finlex.fi/1998/)
Suomen lainsäädäntö (finlex.fi)
Perusopetuksen opetussuunnitelman perusteiden muutokse ja täydennykset 2010 (oph.fi)
Seutu OPS